jkorsvik/nowiki_second_scrape_merged huggingface dataset:
Bredo Eriksen

Bredo Eriksen (født 27. februar 1880 i Oslo, død 20. mars 1977) var en norsk fotballspiller.
Han ble medlem av Lyn måneden etter at idrettsforeningen ble stiftet i 1896, og han var målvakt på Lyns lag de første årene. I 1902 var Eriksen med på å stifte Norges Fotballforbund, og han ble forbundets første sekretær. Samme år dømte han den avgjørende kampen i turneringen som regnes for det første norgesmesterskapet i fotball. Foruten fotball drev han med ski og seiling.Eriksen arbeidet som forretningsmann og var fra 1917 disponent i firmaet Eriksen og Eriksen. Han var bror av Leif Eriksen.


== Referanser ==
Kammerjunker

Kammerjunker er en hofftittel, plassert under kammerherre og over kammerpasje. Tittelen ble tradisjonelt gitt til unge adelsmenn som gikk en fyrste til hånde. Pliktene fikk etterhvert en heller nominell eller seremoniell karakter, og tittelen var hovedsakelig en ærestittel. Tittelen ble tidligere brukt ved de de fleste hoff av en viss størrelse i Europa, herunder de kongelige hoff i bl.a. Norge, Danmark og Sverige. I Skandinavia og andre land ble tittelen etterhvert hovedsakelig gitt til yngre offiserer som tjenestegjorde ved garderegimentene. I Danmark har tittelen ikke blitt benyttet siden 1947. I Sverige ble tittelen avskaffet av Carl XVI Gustaf.


== Annet ==
Småkaken kammerjunker har navn etter hofftittelen.


== Litteratur ==
Johann Georg Krünitz: Oekonomische Encyklopädie oder allgemeines System der Staats- Stadt- Haus- und Landwirthschaft, 1773–1858.
Aleksander Kostopoulos

Aleksander Kostopoulos (født 21. mai 1987 i Bodø) er en norsk musiker og trommeslager. Han er utdannet ved Musikkonservatoriet i Tromsø (rytmisk slagverk). Som frilans-musiker har Kostopoulos jobbet med en rekke forskjellige band og artister som Mari Boine, Adjágas, Pil & Bue, Moddi, Marthe Valle, Neograss, Tonje Unstad, Heidi Solheim, Anneli Drecker, Loreen, Arvvas, Jørn Hoel, Sigvart Dagsland, Sven Henriksen, Steinar Raknes, Sara Marielle Gaup, Elle Marja Eira, Patrick Shaw Iversen, Nils Petter Molvær, Julietnorth, Vidar Vang, Maj Britt Andersen, Anna Won Hausswolff, Jan Gunnar Hoff, Jardar Johansen og mange flere.I dag (2019) er Kostopoulos aktivt med bandet sitt ISÁK med vokalist Ella Marie Hætta Isaksen og produsent Daniel Eriksen i tillegg til sitt eget soloprosjekt under eget navn. I tillegg til utøvende virksomhet, komponerer Kostopoulos musikk for film/dans/tv.   


== Diskografi ==
"Saklageto" - Aleksander Kostopoulus (2018)
Pistol & Bart - ...Rir Igjen (2013)
Found (Heidi Solheim, 2012)
Push Start Button (Pil & Bue, 2014)


=== Neograss ===
StudioalbumThe Sea of Tranquility (2010)
Smokey Reeds the Bandit (2011)
Atlantis (2011)
Overtru fra Yttersia (2012)KonsertalbumNeograss & Defender – The Lost World (2012)
Live in Tromsø 2012 (2012)


== Referanser ==
Buskerudbyen

Buskerudbyen er et langsiktig samarbeid innenfor areal, transport og miljø. Partene i samarbeidet er kommunene Drammen, Kongsberg, Lier og Øvre Eiker samt Fylkesmannen i Oslo og Viken (observatørstatus), Jernbanedirektoratet, Statens vegvesen region sør og Viken fylkeskommune. Målet med prosjektet er å utvikle en konkurransekraftig byregion, samtidig som man reduserer reiser med privatbil, og øker andelen kollektivreiser og syklende.
I 2010 inngikk Buskerudbysamarbeidet en avtale med Samferdselsdepartementet om belønningsmidler, det vil si pengetilskudd. Belønningsmidlene skal brukes til å styrke Kollektivtrafikk, minske bilbruken og gjøre det enklere å sykle og gå. Målet er at det skal bli bedre fremkommelighet, miljø og helse i Lier, Drammen, Øvre Eiker og Kongsberg. Samarbeidet har forpliktet seg til å arbeide for nullvekst i personbiltrafikken i avtaleperioden. Totalt har samarbeidet fått rundt 1 milliard kroner til utvikling av miljøvennlig transporttilbud siden 2010.


== Buskerudbypakke 1 ==
Buskerudbysamarbeidet har hittil fått i overkant av én milliard kroner i statlige belønningsmidler for å styrke kollektivtilbudet, minske bilbruken og gjøre det enklere å sykle og gå. Ordningen kalles Buskerudbypakke 1.
Buskerudbyen har fått følgende i belønningsmidler:

2010-2013: 280 millioner kroner
2014-2017: 308,3 millioner kroner
2018-2019: 166 millioner kroner
2020-2021: 180 millioner kronerI tillegg har Samferdselsdepartementet gitt 50 millioner kroner i ekstrabevilgninger.


== Noen gjennomførte tiltak ==
Dobling av busstilbudet mellom Drammen, Mjøndalen og Hokksund.
10-minutters avgangsfrekvens på buss på strekningen Drammen-Konnerud.
Utbedring av Mjøndalen stasjon, blant annet med pendlerparkering og sykkelparkering.
Reduserte fartsgrenser i Drammen sentrum.
Sykkelparkeringer i hele regionen.
Mulighetsstudie næringsarealer/næringsutvikling.
Fjerning av busslommer


== Referanser ==


== Eksterne lenker ==
Buskerudbyen
Bartłomiej Jaszka

Bartłomiej Jaszka (født 16. juni 1983 i Ostrów Wielkopolski) er en polsk tidligere håndballspiller.
Jaszka startet sin karriere i KPR Ostrovia og gikk etter dette til Zagłębie Lubin. Etter å ha tatt polsk seriegull med dette laget i 2007 meldte han overgang til det tyske bundesligalaget Füchse Berlin hvor han har spilt siden.
Jaszka debuterte for seniorlandslaget 12. april 2006 i en kamp mot det rumenske landslaget, og har vært fast spiller på landslaget siden 2008. Han var blant annet med da Polen kom på femteplass under Sommer-OL 2008 og da de fikk bronse i VM i 2009.


== Eksterne lenker ==
(en) Bartłomiej Jaszka – Olympedia 
(en) Bartłomiej Jaszka – Sports-Reference (OL-resultater – arkivert) 
(en) Bartłomiej Jaszka – Det europeiske håndballforbundet (EHF) 
Spillerprofil på det polske håndballforbundets sider (polsk)
Profil på Füchse-Berlin.de (tysk)
Dieter Müller

Dieter Müller (født Dieter Kaster 1. april 1954 i Offenbach, Vest-Tyskland) er en tidligere tysk fotballspiller, da angriper.
Han spilte særlig for FC Köln i Vest-Tyskland mellom 1973 og 1981. I 1978 1977 og 1978 vant han cupen med Köln, og i 1978 vant han også serien. I 1977 satte han rekorden for flest mål av én spiller i en kamp med seks den 17. august 1977. Kameramennene var imidlertid satt ut i streik, så det finnes ingen opptak av dette. Müller ble toppscorer i Bundesliga både i 1977 og 1978, Etter Köln dro Müller til VfB Stuttgart, og ble der en sesong. Videre dro han til Frankrike og Girondins Bordeaux. Der ble han i tre sesonger fra 1982 til 1985 og ble seriemester de to siste sesongene. Et kort opphold i Sveits og Grasshoppers ble fulgt av retur til hjemlandet i 1985. Der ble det 1. FC Saarbrücken i en sesong, før han avsluttet i Kickers Offenbach.
På tross av de mange målene, fikk han begrenset tillit på landslaget, og hans opptreden i EM i 1976 er den mest kjente. I semifinalen scoret han først utlikningsmålet, og så to mål i ekstraomgangene. I finalen scoret han en gang, dermed scoret han fire av de seks målene Vest-Tyskland scoret. Under VM i 1978 scoret han to ganger for Vest-Tyskland. 


== Referanser ==


== Eksterne lenker ==
(de) Dieter Müller – Munzinger Sportsarchiv 
(en) Dieter Müller – Transfermarkt 
(en) Dieter Müller – national-football-teams.com 
(en) Dieter Müller – WorldFootball.net 
(en) Dieter Müller – FootballDatabase.eu 
(de) Dieter Müller – fussballdaten.de 
(en) Dieter Müller – EU-Football.info 
(de) Dieter Müller – Tysklands fotballforbund
Allophileurinus

Allophileurinus er en slekt av biller som hører til gruppen hornbiller i familien skarabider (Scarabaeidae).


== Utseende ==
Middelsstore, svarte hornbiller.


== Utbredelse ==
Artene ble beskrevet fra Ecuador.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Phileurini Burmeister, 1847
Slekten Allophileurinus Dupuis & Dechambre, 2001
Allophileurinus cavifrons Dupuis & Dechambre, 2001
Allophileurinus mediopunctatus Dupuis & Dechambre, 2001


== Kilder ==
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
(en) Allophileurinus i Encyclopedia of Life 
(en) Allophileurinus i Global Biodiversity Information Facility 
Allophileurinus – detaljert informasjon på Wikispecies
Macrocyphonistes

Macrocyphonistes er en slekt av biller som hører til gruppen hornbiller i familien skarabider (Scarabaeidae).


== Utseende ==
Ganske store (ca. 40 millimeter), brede, halvmatt svarte hornbiller. Hannen har et kort, butt horn i pannen.


== Levevis ==
Denne arten er knyttet til honningbier, den lever på bienes vokskaker og eter larvene.


== Utbredelse ==
Arten er utbredt i Afrika (Tanzania, Mosambik og Sør-Afrika).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Phileurini Burmeister, 1847
Slekten Macrocyphonistes Ohaus, 1910
Macrocyphonistes kolbeanus Ohaus, 1910


== Kilder ==
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
(en) Macrocyphonistes kolbeanus i Encyclopedia of Life 
(en) Macrocyphonistes kolbeanus i Global Biodiversity Information Facility 
Macrocyphonistes kolbeanus – detaljert informasjon på Wikispecies
Jan Henrik Nielsen

Jan Henrik Nielsen (født 24. juni 1974) er en norsk forfatter.
Nielsen debuterte i 2011 med romanen Høsten. Han ble tildelt NBUs debutantpris Trollkrittet for debutboka, som også ble nominert til Uprisen. Høsten er senere solgt til oversettelse i fem land: Danmark, Island, Sverige, Tyskland og Frankrike.


== Bibliografi ==
2011: Høsten
2013: Tapt og funnet


== Referanser ==


== Eksterne lenker ==
Jan Henrik Nielsen Presentasjon på Cappelen Damms nettsider
(no) Publikasjoner av Jan Henrik Nielsen i BIBSYS
DS «Fredrikshald 1»

DS «Fredrikshald 1» er et lasteskip bygget ved Nylands mekaniske verksted som byggenummer 79. Hun ble levert til Fredrikshalds Dampskibsselskab, Fredrikshald i 1890. Skipet eies i dag av Fredrikshald Sømandsforening og er erklært verneverdig av Riksantikvaren.


== Historikk ==


=== Som «Fredrikshald 1» ===
1890: levert som «Fredrikshald 1» for Fredrikshalds Dampskibsselskab, Fredrikshald.
4. september 1912: forliste ved Kjøløven overlastet med cellulose på reise fra Fredrikshald til Kristiania. Mannskapet overlevde forliset. Skipet ble hevet og reparert ved Moss Verft.
17. mai 1916: sank ved Steilene. Hevet av Bjærgningsbaaten «Neptun» fra Moss.


=== Som «Halden 1» ===
Januar 1928: Haldens Dampskibsselskab, Halden.
9. april 1940: kom i skuddlinjen mellom den tyske krysseren «Blücher» og Oscarsborg festning på Kaholmene i Drøbaksundet. Skipet ble truffet flere ganger, og kaptein Gustafsen ble såret.


=== Som «Sundbuen» ===
17. januar 1957: solgt til Partsrederiet Pål Børnes & Ingolf Melkevik, i Klokkarvik, Sotra. Omdøpt til «Sundbuen».
1957: bygget om til motorskip. Motoren, en tosylindret 100hk Union, var bygget ved De forenede motorfabrikker i Bergen i 1943. Styrehuset ble påbygget, og skipets tonnasje øket til 109brt og 150dvt


=== Som «Solvang III» ===
August 1961: kjøpt av Odd S. Skimmeland partsrederi, Mosterhamn. Omdøpt til «Solvang III»
17. november 1975: sank under lasting i Stavanger.
27. november 1975: hevet av bergingsbåten «Sterkodder» tilhørende Bergingskompaniet.


=== Som «Jotor» ===
Februar 1976: kjøpt av John Torkelsen, Mosterhamn. Slept til Halleraker Verksted i Melandsvågen på Bømlo for reparasjoner. Omdøpt til «Jotor».
Juli 1984: solgt til Einar Sellevåg, Flaktveit, Haugesund.
1987: fikk installert ny motor av typen AB Volvo Penta med typebetegnelse TAMD 121C. Ytelsen var på 365Hk.


=== Som «Fredrikshald 1» ===
November 2006: solgt til Fredrikshald Sømandsforening, Halden. Navnet endret tilbake til opprinnelig navn.
September 2011: ankom Bredalsholmen dokk og fartøyvernsenter for restaurering.


== Kilder ==
www.sjohistorie.no: «Fredrikshald 1»
'www.warsailors.com: «Halden 1»


== Eksterne lenker ==
(en) DS «Fredrikshald» – Den internasjonale sjøfartsorganisasjonen
Høyrenteobligasjoner

Høyrenteobligasjoner er betegnelsen på obligasjoner utstedt av selskaper som har en moderat eller svak kredittverdighet.  Høyrenteutstedere vil derfor til tider ikke være i stand til å oppfylle sine forpliktelser i obligasjonslånenes låneavtaler.  Brudd pålåneavtalen kalles mislighold.
Risikoen for tap i forbindelse med mislighold kalles kredittrisiko.  Kredittrisikoen er høyere for høyrenteobligasjoner enn for de fleste andre typer obligasjoner.  For å kompensere for denne risikoen må kupongrenten på høyrenteobligasjonene settes høyere enn koupongrenten på mange andre obligasjoner.
I Norge finnes det et relativt utviklet marked for høyrenteobligasjoner.  Et stort antall utstedere i dette markedet driver sin virksomhet i tilknytning til olje- og gassvirksomhet.
Eternal Flame Falls

Eternal Flame Falls er en liten foss i Shale Creek Preserve som ligger i Chestnut Ridge Park i den amerikanske delstaten New York. Fossen er omkring 10 meter høy og ligger i en kløft. Shale Creek er en bekk som renner inn i Eighteenmile Creek som igjen renner inn i Eriesjøen.Ved bunnen av fossen finnes en naturlig flamme inne i en grotte. Variasjoner i gasstrykket fører til at flammen endrer seg hele tiden. Flammen er synlig året rundt. Flammen kan være liten og varer ikke alltid lenge hvis det er mye vind og vann i fossen, men den tennes da igjen av de besøkende. Flammen har eksistert lenge og ble oppdaget av indianerne.Veien frem til fossen er åpen for publikum. Det er en vedlikeholdt, men ikke merket sti på sydsiden av Chestnut Ridge Park. 
Flammen er omtalt i boken Secret Places av Bruce Kershner. I boken tilbakeviser Kershner en vanlig lokal fortelling om at det er sett alver på stedet.


== Referanser ==
Love (navn)

Love er et svensk mannsnavn og et engelsk kvinnenavn.
Love har svensk navnedag 2. oktober.


== Etymologi ==
Det svenske mannsnavnet Love har opprinnelse som en variant av Lovis, en svensk form av det franske mannsnavnet Louis. Dette har igjen opprinnelse i det gammelhøytyske navnet Ludewig. En eldre form av navnet var Hluodwic, som var dannet av det frankiske navnet Chlodowich. Navnet er sammensatt av hlöd, «høylytt, berømt», og vig, «kamp».
Det engelske kvinnenavnet Love er dannet av engelske love, «kjærlighet».


== Utbredelse ==
Tabellen nedenfor gir en detaljert oversikt over populariteten til mannsnavnet Love og varianter av dette i noen av de landene hvor statistikk er tilgjengelig.
Love var et vanlig kvinnenavn i England på 1200-tallet.

Tabellen nedenfor gir en detaljert oversikt over populariteten til kvinnenavnet Love og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Love Jones-Parry (1832–1891), walisisk politiker og grunnlegger av den walisiske kolonien i Patagonia
Love Ablish (f. 1982), indisk cricketspiller
Love Larson, svensk sminkør
Love Svensson, svensk filmprodusent


== Referanser ==


== Eksterne lenker ==
(en) Behind the Name: Love
(en) Think Baby Names: Love
Jesper Nielsen

Jesper Claes Martin Nielsen (født 30. august 1989 i Norrköping i Sverige) er en svensk håndballspiller. Han er strekspiller, og spiller nå for Füchse Berlin i tysk Bundesliga. 


== Referanser ==


== Eksterne lenker ==
(en) Jesper Nielsen – Olympedia 
(en) Jesper Nielsen – Sports-Reference (OL-resultater – arkivert) 
(sv) Jesper Nielsen – Sveriges olympiske komité 
(en) Jesper Nielsen – Det europeiske håndballforbundet (EHF)
Morten Abrahamsen

Morten Abrahamsen (født 1969)  er en norsk journalist, bokanmelder og forfatter. 
Abrahamsen debuterte som forfatter i 2001 med romanen Ute. I 2003 lanserte han boka På litteraturkjøret, ei lettlest, tynn bok med intro til andre bøker - der målet var å lokke gutter til å lese litteratur.


== Bibliografi ==
2001: Uten
2002: Fri
2003: På litteraturkjøret


== Referanser ==


== Eksterne lenker ==
Presentasjon på Gyldendal Norsk forlags nettsider
(no) Publikasjoner av Morten Abrahamsen i BIBSYS
Jupp Derwall

Josef «Jupp» Derwall (født 10. mars 1927, død 26. juni 2007) var en tysk fotballspiller og -trener. Han har både spilt for og treng Tyskland.
Derwall spilte hovedsakelig i angrep for Alemannia Aachen og Fortuna Düsseldorf i sin aktive karriere. Som landslagsspiller ble det bare to kamper i 1954, men han var ikke del av VM-troppen til Vest-Tyskland.
Som trener er han mest kjent for å ha vært assistenttrener under  Helmut Schön (1970-78) og hovedtrener (1978 til 1984 for Vest-Tyskland. I denne perioden fikk Vest-Tyskland EM-gull og VM-sølv
Derwall trente også Fortuna Düsseldorf og Galatasaray SK.


== Referanser ==


== Eksterne lenker ==
(de) Jupp Derwall – Munzinger Sportsarchiv 
(en) Jupp Derwall – Olympedia 
(en) Jupp Derwall – Transfermarkt 
(en) Jupp Derwall – Transfermarkt (manager) 
(en) Jupp Derwall – national-football-teams.com 
(en) Jupp Derwall – WorldFootball.net 
(en) Jupp Derwall – FootballDatabase.eu 
(de) Jupp Derwall – fussballdaten.de 
(en) Jupp Derwall – EU-Football.info 
(en) Jupp Derwall – EU-Football.info (manager)
Jostein Alberti-Espenes

Jostein Alberti-Espenes (født 6. juni 1973)  er en norsk lærer og sakprosaforfatter.
Alberti-Espenes er utdannet cand.polit. i pedagogikk fra Universitetet i Oslo. Han har arbeidet som kontaktlærer, sosiallærer og rådgiver i utdanningssektoren siden tidlig på 1990-tallet.
Da han i 2012 lanserte boka Krenkelse i skolen - mobbingens bakteppe grep den rett inn i debatten om dagens skole og de såkalte antimobbeprogrammene. Han mente programmene skapte mer krenkelse og tok æren for god lærerpraksis.


== Bibliografi ==
2007: Organisasjonsendring gjennom IKT-baserte vurderingsverktøy
2012: Krenkelse i skolen - mobbingens bakteppe, Gyldendal Akademisk
2015: "En for alle. Hvordan håndtere konflikt, krenkelse og mobbing i skolen" CappelenDamm Akademisk. Medforfattere Bodil J. Houg og Katti Anker Teisberg.
2016: "Klasseledelse og antimobbearbeid" Pedlex. Medforfatter Eva Dragland


== Eksterne lenker ==
Presentasjon på Gyldendal Norsk forlags nettsider
(no) Publikasjoner av Jostein Alberti-Espenes i BIBSYS
Andreas Nilsson

Andreas Nilsson er navnet til flere personer:

Andreas Nilsson (fotballspiller) (1910-2011), allsvensk fotballspiller i Malmö FF
Andreas Nilsson (skuespiller) (født 1964 i Södertälje)), skuespiller og dubber
Andreas Nilsson (håndballspiller) (født 1990 i Trelleborg), håndballspiller i IFK Skövde HK
Andreas Nilsson (regissør), svensk musikkvideoregissør
John Alfheim

John Robert Alfheim  (født 16. september 1952 på Sunnmøre)  er en norsk forfatter og filmskaper.
Alfheim har studert teatervitenskap og massemediakommunikasjon, og er utdannet bedriftsøkonom fra Handelshøyskolen BI. Han debuterte i 1997 med romanen Skygge fra fugl. 
Han har også arbeidet som filmregissør, og har laget flere novellefilmer basert på Ragnar Hovlands bøker. I 2000 ble Alfheim tildelt Amanda-statuetten for årets beste norske kortfilm, Uanmeldt hopper. 


== Bibliografi ==
1997: Skygge fra fugl, roman
2002: Darwins Datter, roman


== Eksterne lenker ==
Presentasjon på Gyldendal Norsk forlags nettsider Arkivert 1. februar 2014 hos Wayback Machine.
(no) Publikasjoner av John Alfheim i BIBSYS
Tone Almhjell

Tone Kristine Ohrvik Almhjell (født 19. august 1973)  er en norsk barnebokforfatter innen fantasy-sjangeren, tidligere journalist. Hun vokste opp i Kristiansund og Trøndelag, men har senere bosatt seg på Grünerløkka i Oslo.
Almhjell har master i engelsk litteratur fra Universitetet i Oslo. Hovedoppgaven handlet om Ringenes herre av Tolkien. Hun har også studert ved Universitetet i Liverpool. Derfra har hun en master i Science Fiction. 
Hun arbeidet fem år i Adresseavisen før hun i 2006 brøt opp fra journalistyrket og besluttet å satse på bokskrivingen.Hennes debutbok ble påbegynt på norsk, men underveis bestemte hun seg for å satse på det engelskspråklige markedet, og boka ble fullførte på dette språket. Den fikk tittelen The Twistrose Key. Dial Books, en del av Penguin-forlaget, kjøpte til slutt rettighetene både til debutbok og en bok til. Den ble solgt til ti land før den var gitt ut.Debutboka ble oversatt til norsk av forfatteren og hennes søster Line Almhjell, og utgitt på Gyldendal. Her fikk den tittelen Vindeltorn. 


== Bibliografi ==
2013: Vindeltorn, fantasy-roman (original tittel: The Twistrose Key)
2016: Maretorn, fantasy-roman (original tittel: Thornghost)


== Referanser ==


== Eksterne lenker ==
(en) Tone Almhjell på Internet Movie Database 
(no) Presentasjon av Tone Almhjell i Forfatterkatalogen på Forfattersentrums nettsider
(no) Presentasjon på Gyldendal Norsk forlags nettsider
(no) Publikasjoner av Tone Almhjell i BIBSYS
Chiwetel Ejiofor

Chiwetelu Umeadi «Chiwetel» Ejiofor (født 10. juli 1977 i London) er en britisk skuespiller. Han er også kjent for rollene sine i filmene Dirty Pretty Things, Serenity, Kinky Boots, Children of Men og 12 Years a Slave.
I 2003 fikk han en mindre rolle i Love Actually, og i 2006 spilte han en politibetjent i Inside Man. I 2007 spilte han i American Gangster sammen med blant andre Denzel Washington og Russell Crowe. I 2009 spilte han en geolog i katastrofe­filmen 2012.
I 2015 fikk han en rolle i Z for Zachariah, en mindre rolle i The Martian med Matt Damon i hovedrollen, og en thriller Secret in Their Eyes. I 2016 fikk han rollen som Karl Mordo i Doctor Strange og i filmen Triple 9. I 2019 fikk han rollen somScar i Løvenes konge.
I 2008 ble han utnevnt til Officer of the Order of the British Empire.


== Referanser ==


== Eksterne lenker ==
(en) Chiwetel Ejiofor – kategori av bilder, video eller lyd på Commons 
(en) Chiwetel Ejiofor på Internet Movie Database 
(sv) Chiwetel Ejiofor i Svensk Filmdatabas 
(da) Chiwetel Ejiofor på Filmdatabasen 
(da) Chiwetel Ejiofor på Scope 
(fr) Chiwetel Ejiofor på Allociné 
(en) Chiwetel Ejiofor på AllMovie 
(en) Chiwetel Ejiofor hos Turner Classic Movies 
(en) Chiwetel Ejiofor hos Rotten Tomatoes 
(en) Chiwetel Ejiofor hos TV Guide 
(en) Chiwetel Ejiofor hos The Movie Database
Globalis

Globalis er et samfunnsfaglig nettsted drevet av FN-sambandet i Norge.
Globalis er et interaktivt verdensatlas og et digitalt oppslagsverk. På sidene finnes statistikk og fakta for alle land i verden, profiler om pågående konflikter, satellittbilder som viser geografiske og klimatiske endringer over tid, samt verdenskart som viser menneskenes globale påvirkning. Kildene er i hovedsak FN og Verdensbanken.
Målet med Globalis er å visualisere likheter og ulikheter i verden, og hvordan mennesker påvirker livet på planeten. Sidene retter seg først og fremst mot lærere og elever i ungdomsskoler, videregående skoler og folkehøgskoler.
Globalis finnes også på svensk, dansk, finsk og islandsk  i et samarbeid med de andre nordiske FN-forbundene.


== Eksterne lenker ==
Globalis – Nettstedet Globalis
FN-sambandet
Gunnar Tjomlid

Gunnar Roland Tjomlid (født 1974) er en norsk blogger, foredragsholder og forfatter.


== Bakgrunn ==
Han ble født i Dar-es-Salaam i Tanzania, hvor han bodde til han var to år gammel. Bortsett fra et opphold i Kenya i perioden 1984 til 1986, har han vokst opp og bodd mesteparten av sitt liv på Tonstad i Sirdal kommune.


== Forfatterskap og blogg ==
Han startet bloggen Unfiltered Perception i 2006. Bloggen skiftet navn til Saksynt, etter at han i 2013 inngikk et samarbeid med Mediehuset Nettavisen A/S. Han var panelmedlem i den norske podcasten Saltklypa fra 2010 til 2012.
Tjomlid har kommet med krass kritikk av påstander fremsatt av alternative behandlere og vaksinemotstandere. Enkelte personer fra dette miljøet har reagert med trusler om søksmål. I 2010 vant han kåringen «Tordenbloggen» og mottok i 2014 prisen «Årets sterke mening» i Vixen Blog Awards 2013  for bloggen Saksynt.


== Bibliografi ==
2013: Placebodefekten - Hvorfor alternativ behandling virker som den virker, Humanist Forlag ISBN 9788282820516
2016:  Håndbok i krisemaksimering ISBN 9788243010741


== Referanser ==


== Eksterne lenker ==
tjomlid.com Saksynt - Tjomlids blogg
saltklypa.no Saltklypa - Podcast om vitenskap og kritisk tenkning